การวิเคราะห์ซากฟอสซิลของไดดนเสาขนาดเล็กในจีน พบว่าไดโนเสาชนิดนี้ อาจใช้ยาพิษในการเอาชนะเหยื่อ
นักวิทยาศาสตร์ระบุว่า จากการวิเคราะห์ซากฟอสซิลของไดโนเสาร์ขนาดเล็ก รูปร่างคล้ายสัตว์ปีกที่มีขนนกปกคลุม ซึ่งพบในประเทศจีนเมื่อราว 10 ปีท
นักวิจัยระบุว่าการค้นพบครั้งนี้อาจเป็นหลักฐานได้ว่า ยาพิษนั้น ถูกใช้เป็นอาวุธในการสังหารเหยื่อมาตั้งแต่สมัยดึกดำบรรพ์ เก่าแก่กว่าที่เราคิดกันเสียอีก Sinonithosaurusคือไดโนเสาร์พันธุ์หนึ่งที่มีชีวิตอยู่เมื่อราว 125 ล้านปีที่แล้วซึ่งนักวิทยาศาสตร์ผู้ศึกษาเรื่องซากดึกดำบรรพ์ระบุว่า เป็นไดโนเสาร์ขนาดเล็กพอๆ กับไก่งวงรูปร่างคล้ายนก มีขนปกคลุม มีกรงเล็บแหลมคมใช้สำหรับปีนต้นไม้ และกินสัตว์อื่นเป็นอาหารคุณ David Burnham นักวิทยาศาสตร์ที่มหาวิทยาลัยรัฐ Kansas หนึ่งในคณะผู้ทำงานร่วมกัน ระหว่างนักวิทยาศาสตร์สหรัฐกับจีน เพื่อศึกษาซากฟอสซิลไดโนเสาร์กล่าวว่า นักวิทยาศาสตร์ได้ค้นพบลักษณะพิเศษ ที่น่าสนใจจากซากฟอสซิลของ Sinonithosaurus คือที่ฟันอันแหลมคม ของไดโนเสาร์ชนิดนี้ สามารถฉีดยาพิษออกมาได้ คุณ Burnham ระบุว่า หลักฐานไม่ใช่แค่ที่ฟันเท่านั้น แต่โครงสร้างกระโหลก ยังบ่งบอกว่าอาจมีส่วนที่เก็บยาพิษฝังอยู่ภายใต้โพรงเหนือฟันกรามด้านบนและยังมีช่องหรือรูเล็กๆ ที่เชื่อว่าเป็นช่องที่ยาพิษไหลมายังส่วนฐานของฟันด้วยอย่างไรก็ตาม คุณ Burnham เชื่อว่าไดโนเสาร์กินเนื้อพันธุ์นี้ ไม่ได้ใช้ยาพิษฆ่าเหยื่อโดยตรงแต่จะทำให้เหยื่อจำพวกนกต่างๆ ช็อกในทันทีหลังจากที่ฝังเขี้ยวคมๆ ผ่านขนหนาๆ ของเหยื่อไปแล้วโดยนักวิจัยสรุปเกี่ยวกับวิธีการใช้ยาพิษของ Sinonithosaurusหลังจากที่ได้ศึกษาพฤติกรรมของสิ่งมีชีวิตยุคปัจจุบัน ที่ใช้ยาพิษในการจับเหยื่อ เช่นสัตว์จำพวกตะกวดยักษ์และแย้ นอกจากนี้คุณBurnham ยังบอกด้วยว่า นักวิจัยได้เปรียบเทียบซากฟอสซิลของ Sinonithosaurus กับสัตว์ดึกดำบรรพ์สายพันธ์อื่นที่ใช้พิษ และพบว่ามีโครงสร้างส่วนกระโหลกที่คล้ายคลึงกันอย่างยิ่ง ก่อนหน้านี้บรรดาผู้เชี่ยวชาญเรื่องซากดึกดำบรรพ์เชื่อว่า การใช้พิษในการจับเหยื่อนี้ เริ่มเกิดขึ้นจากสัตว์ยุคดึกดำบรรพ์ที่เป็นบรรพบุรุษของงู และสัตว์เลื้อยคลานชนิดต่างๆ แต่คุณ David Burnham บอกว่าจากรายงานการศึกษา ที่ตีพิมพ์อยู่ในวารสาร Proceedings ofthe National Academy of Sciences ชิ้นนี้ชี้ให้เห็นว่าสัตว์ดึกดำบรรพ์ทั่วไป ก็สามารถใช้พิษได้เช่นกัน เช่นเจ้าไดโนเสาร์ Sinonithosaurus พันธุ์นี้